gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8081, del 11-07-2017 (2017/5479)

Delegació de la recaptació en període executiu de sancions per infraccions contra l'ordenança sobre abocaments de la Mancomunitat la Font de la Pedra en Suma Gestió Tributària.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8081

Data del DOGV
:   11-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5479


Data del document
:   23-05-2017

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Delegació de la recaptació en període executiu de sancions per infraccions contra l'ordenança sobre abocaments de la Mancomunitat la Font de la Pedra en Suma Gestió Tributària. [2017/5479]  
En compliment del que disposa l'article 7 del Reial decret legislatiu 2/2004, de 5 de març, pel qual s??aprova el text refós de la Llei reguladora de les hisendes locals, es publica l'acceptació, mitjançant el Decret del president de la Diputació Provincial d'Alacant de 23 de maig de 2017, de la delegació efectuada pel Ple de la Mancomunitat la Font de la Pedra, en la sessió de 27 d'abril de 2017, amb l'abast, les condicions generals i el contingut establits en l'acord per a la «Delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província» aprovat en la sessió del Ple provincial de 21 de desembre de 1989 (BOP 46, 24.02.1990, i DOGV 1261, 09.03.1990), en les matèries que a continuació s'assenyalen:  
  
Recaptació en període executiu dels deutes liquidacions d'ingrés directe, així com les autoliquidacions de:  
Manconitat la Font de la Pedra  
- Sancions per infraccions contra l'ordenança sobre abocaments d'aigües residuals a les xarxes de clavegueram dels municipis mancomunats, vigent en cada moment, inclòs el cost de les analítiques i altres despeses necessàries que haja comportat el procediment sancionador.  
  
La delegació realitzada en favor de la Diputació Provincial d'Alacant per la Mancomunitat la Font de la Pedra entrarà en vigor el dia que es publique en el Butlletí Oficial de la Província d'Alacant i estarà vigent fins a la finalització del cinqué any, a comptar des de l'endemà de la seua entrada en vigor, i quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra i ho comunica a l??altra amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 23 de maig de 2017.- El president: Cèsar Sánchez Pérez. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 7994, del 07-03-2017 (2017/1888)

Extracte de la Resolució de 28 de febrer de 2017, de la Conselleria d'Educació, Investigació, Cultura i Esport, per la qual es convoquen per a l'exercici 2017 subvencions a la difusió del llibre i la lectura.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7994

Data del DOGV
:   07-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1888


Data del document
:   28-02-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 28 de febrer de 2017, de la Conselleria d'Educació, Investigació, Cultura i Esport, per la qual es convoquen per a l'exercici 2017 subvencions a la difusió del llibre i la lectura. [2017/1888]  
BDNS (Identif.): 333918  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran optar a aquesta subvenció les associacions o fundacions de llibrers, de llibrers d'ocasió, d'il·lustradors, de tipògrafs i d'editors, així com les associacions i fundacions d'escriptors o del sector del llibre i la lectura l'activitat de les quals es realitze en l'àmbit competencial de la Generalitat Valenciana.  
  
Segon. Objecte  
Subvencions en règim de concurrència competitiva destinades a la difusió del llibre i la lectura a la Comunitat Valenciana.  
  
Tercer. Bases reguladores  
Ordre 83/2016, de 12 de desembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions a la difusió del llibre i la lectura (DOGV 7937, 15.12.2016).  
  
Quart. Quantia  
245.000 euros.  
  
Cinqué. Termini de presentació de sol·licituds  
Vint dies naturals a comptar de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
  
València, 28 de febrer de 2017.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 7955, del 11-01-2017 (2016/10786)

Correcció d'errades de la licitació número 9/2017. Serveis de configuració, administració i suport del paquet de ferramentes CA Service Manager.
------------------------------------------------------------------------------------------------------------------------------------------------

### Dades del document

Número de DOGV
:   7955

Data del DOGV
:   11-01-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/10960


Data del document
:   13-12-2016

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * contracte de serveis

Correcció d'errades de la licitació número 9/2017. Serveis de configuració, administració i suport del paquet de ferramentes CA Service Manager. [2016/10039]  
En relació amb l'expedient de licitació número 9/2017, serveis de configuració, administració i suport del paquet de ferramentes CA Service Manager, de conformitat amb l'article 109, punt 2 de la Llei 39/2015, d'1 d'octubre de règim jurídic de les administracions públiques i del procediment administratiu comú, es procedeix a corregir l'apartat 9, Obertura d'ofertes, de la publicació del Diari Oficial de la Generalitat Valenciana número 7935, de 13 de desembre de 2016.  
  
  
On diu:  
«Data i hora: el dia 9 de gener de 2017, a les 12.00 hores»;  
Ha de dir:  
«Data i hora: el dia 13 de gener de 2017, a les 12.00 hores».  
  
València, 13 de desembre de 2016.- El director general de Recursos Humans i Econòmics (R 22.07.2016, de la consellera de Sanitat Universal i Salut Pública; DOCV 7846, 08.08.2016): Justo Herrera Gómez.
Diari Oficial de la Generalitat Valenciana


Sumari del DOGV 8000, del 15-03-2017 (2017/2099)

Convocatòria d'Assemblea General ordinària i extraordinària.
------------------------------------------------------------

### Dades del document

Número de DOGV
:   8000

Data del DOGV
:   15-03-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2099


Organisme emissor
:   Caixa Popular-Caixa Rural, COOP Crèd. V.

Tipus de document
:   Convocatòria

Convocatòria d'Assemblea General ordinària i extraordinària. [2017/2099]  
Convocatòria per a l'Assemblea ordinària extraordinària, a celebrar pels socis el dia 30 de març, a les 18.45 hores en primera convocatòria, i a les 19.15 hores en segona, en el Palau de Congressos, d'acord amb el següent:  
  
Ordre del dia  
1. Lectura i aprovació, si és procedent, dels comptes anuals memòria, balanç de situació, compte de pèrdues i guanys, estats de canvis en el patrimoni net i estat de fluxos d'efectiu, de l'informe de gestió de l'exercici 2016 i de la proposta de distribució d'excedents disponibles.  
  
2. Aprovació dels principis generals de la política de remuneracions que s'aplica als membres del Consell Rector.  
3. Pla d'inversions i despeses de la reserva de formació i promoció cooperativa per a l'exercici en curs, i liquidació del pressupost de l'exercici anterior.  
4. Autoritzar al Consell Rector per a aplicar provisionalment i proporcionalment el Pla d'inversions i despeses de la reserva de formació i promoció cooperativa de 2017, en els mesos que transcórreguen de l'any 2018 fins que s'aprove per l'Assemblea General el corresponent pla de l'any 2018.  
5. Previsions del Pla de gestió per al 2017.  
6. Renovació de càrrecs del Consell Rector.  
7. Renovació de càrrecs del Comité de Recursos.  
8. Esmena modificació Estatuts aprovada en l'Assemblea anterior: article 43.1 i article 44.  
9. Aprovació constitució Associació Valenciana de Cooperatives de Crèdit.  
10. Autorització al Consell Rector per a la interpretació, esmena, complement, execució i desenvolupament dels acords que s'adopten per l'Assemblea General, així com per a substituir les facultats que reba de l'Assemblea, davant dels registres o organismes competents i concessió de facultats a la secretària general, Isabel Montero López, per a l'elevació a instrument públic d'aquests acords.  
11. Suggeriments i preguntes.  
12. Aprovació de l'acta de la sessió.  
  
Paterna, 7 de març de 2017.- El president del Consell Rector: Benito Delcán Zamudio.  
  
La documentació referida als comptes anuals, l'informe de gestió, així com l'informe d'auditoria i la resta de documents sobre els quals ha de decidir l'Assemblea es troben a disposició dels socis en el domicili social de la Cooperativa, on podran ser consultats de 10.00 a 14.00 hores, els dies laborables des de la publicació de la convocatòria de l'Assemblea General fins a la celebració d'aquesta. El soci que ho sol·licite per escrit tindrà dret a rebre gratuïtament còpia d'aquests documents amb antelació a la celebració de l'Assemblea.
Diari Oficial de la Generalitat Valenciana


Sumari del DOGV 8170, del 15-11-2017 (2017/9382)

RESOLUCIÓ de 20 d'octubre de 2017, de la Universitat d'Alacant, per la qual nomena Nuria Fernández Pérez catedràtica d'universitat en l'àrea de coneixement de Dret Mercantil.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8170

Data del DOGV
:   15-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/9382


Data del document
:   20-10-2017

Organisme emissor
:   Universitat d'Alacant

Tipus de document
:   Resolució

Descriptors 

:   * funcionari

RESOLUCIÓ de 20 d'octubre de 2017, de la Universitat d'Alacant, per la qual nomena Nuria Fernández Pérez catedràtica d'universitat en l'àrea de coneixement de Dret Mercantil. [2017/9382]  
De conformitat amb la proposta elevada per la Comissió nomenada per a jutjar la plaça de Catedràtic d'Universitat (DF00019), convocada per Resolució de 26 de juliol de 2017 (BOE 14.08.2017), de l'àrea de coneixement de Dret Mercantil, Departament de Dret Mercantil i Dret Processal, i presentada per l'interessat la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'Universitats, i la resta de disposicions que la desenrotllen, ha resolt:  
  
Nomenar Nuria Fernández Pérez, amb document nacional d'identitat número 03150903Z, catedràtica d'universitat de l'àrea de coneixement de Dret Mercantil, adscrita al departament de Dret Mercantil i Dret Processal.  
  
Contra aquesta resolució, que esgota la via administrativa, pot l'interessat interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que establix l'article 114 de la Llei 39/2015, de l'1 d'octubre, del Procediment Administratiu Comú de les Administracions Públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 20 d'octubre de 2017.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8173, del 20-11-2017 (2017/10728)

RESOLUCIÓ de 14 de novembre de 2017, de la Universitat d'Alacant, per la qual nomena Feliciana Sala Selles catedràtica d'universitat en l'àrea de coneixement d'Arqueologia.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8173

Data del DOGV
:   20-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10419


Data del document
:   14-11-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 14 de novembre de 2017, de la Universitat d'Alacant, per la qual nomena Feliciana Sala Selles catedràtica d'universitat en l'àrea de coneixement d'Arqueologia. [2017/10883]  
De conformitat amb la proposta elevada per la comissió nomenada per a jutjar la plaça de catedràtic/a d'universitat (DF02773), convocada per Resolució de 26 de juliol de 2017 (BOE 14.08.2017), de l'àrea de coneixement d'Arqueologia, Departament de Prehistòria, Arqueologia, Història Antiga, Filologia Grega i Filologia Llatina, i presentada per la persona interessada la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenvolupen, ha resolt:  
  
  
Nomenar Feliciana Sala Selles, amb document nacional d'identitat número 25520200X, catedràtica d'universitat de l'àrea de coneixement d'Arqueologia, adscrita al Departament de Prehistòria, Arqueologia, Història Antiga, Filologia Grega i Filologia Llatina.  
  
Contra aquesta resolució, que esgota la via administrativa, pot la persona interessada interposar recurs contenciós administratiu davant del Jutjat Contenciós Administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació d'aquesta resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 14 de novembre de 2017.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8002, del 17-03-2017 (2017/1896)

Informació pública del projecte de l'aeròdrom permanent d'ús restringit «Base d'extinció d'incendis forestals de Benagéber» a Benagéber, que inclou un projecte tècnic aeronàutic i un estudi d'impacte ambiental (que conté l'estudi d'integració paisatgística, l'estudi acústic i l'estudi arqueològic).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8002

Data del DOGV
:   17-03-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/1896


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública del projecte de l'aeròdrom permanent d'ús restringit «Base d'extinció d'incendis forestals de Benagéber» a Benagéber, que inclou un projecte tècnic aeronàutic i un estudi d'impacte ambiental (que conté l'estudi d'integració paisatgística, l'estudi acústic i l'estudi arqueològic). [2017/1896]  
De conformitat amb el que disposa la normativa sectorial aeronàutica i en la legislació mediambiental; en virtut del que disposen l'article 20 i següents del Decret 162/1990, de 15 d'octubre, del Consell, pel qual s'aprova el Reglament per a l'execució de la Llei 2/1989, d'impacte ambiental, de la Generalitat Valenciana.  
La Conselleria de Presidència ha promogut la instal·lació d'un aeròdrom permanent d'ús restringit a Benagéber (València). L'expedient inclou un projecte tècnic aeronàutic i un estudi d'impacte ambiental (que conté l'estudi d'integració paisatgística, l'estudi acústic i l'estudi arqueològic).   
D'acord amb les facultats conferides en l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, se sotmet a informació pública conjunta, per un període de trenta dies hàbils, el projecte de l'aeròdrom que inclou un projecte tècnic aeronàutic i un estudi d'impacte ambiental (que conté l'estudi d'integració paisatgística, l'estudi acústic i l'estudi arqueològic).  
Durant aquest termini els interessats podran examinar la referida documentació i presentar al·legacions.  
Llocs d'exposició:  
València: Conselleria d'Habitatge, Obres Públiques i Vertebració del Territori. Subdirecció General de Ports, Aeroports i Costes (Servei d'Administració de Ports i Aeroports), carrer Castán Tobeñas, 77, 10a planta, Torre 1, CA 9 d'Octubre, 46100 València.  
Benagéber: Ajuntament de Benagéber, plaça Pius XII, s/n, 46922 Benagéber (València).  
  
València, 17 de febrer de 2017. El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8170, del 15-11-2017 (2017/9286)

Notificació de la sentència dictada en el procediment de divorci contenciós número 638/2016.
--------------------------------------------------------------------------------------------

### Dades del document

Número de DOGV
:   8170

Data del DOGV
:   15-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9286


Organisme emissor
:   Jutjat de Primera Instància Número 5 de Vila-real

Tipus de document
:   Edicte

Notificació de la sentència dictada en el procediment de divorci contenciós número 638/2016. [2017/9286]  
«Sentència número 000097/2017  
Jutgessa que la dicta: Carmen Marín García.  
Data: 22 de setembre de 2017.  
Part demandant: Ricardo Borillo Doménech.  
Procuradora: Isabel Castillo Almela.  
Part demandada: Lorena Peris Mas.  
Objecte del juí: divorcis no consensuats.  
  
Carmen Marín García, jutgessa de Primera Instància número 5 de Vila-real, he vist aquestes actuacions de judici de divorci número 638/2016, promogudes a instàncies de Ricardo Borillo Doménech, representat per la procuradora Isabel Castillo Almela i defés pel lletrat Adolfo García Pascual contra Lorena Peris Mas, declarada en rebel·lia processal. No compareix el Ministeri Fiscal atés que no existeixen fills menors.  
  
Dispositiva  
Estime la demanda formulada per la procuradora Isabel Castillo Almela, en nom i representació de Ricardo Borillo Doménech contra Lorena Peris Mas, declare dissolt per divorci el matrimoni dels expressats litigants, amb tots els efectes legals. Tot això sense fer un pronunciament exprés de condemna en costes.  
  
Notifiqueu aquesta resolució a les parts i feu-los saber que en contra seua es pot interposar un recurs d'apel·lació en el termini de vint dies.  
  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Una vegada que siga ferma, inscriviu-la al marge de la inscripció del matrimoni en el Registre Civil de Vila-real.  
Així, aquesta és la meua sentència, que pronuncie, mane i firme.»  
  
I, perquè valga de notificació de forma deguda a la referida demandada, Lorena Peris Mas, el secretari sotasignat, Joaquín Ricardo Ventura Monfort, expedeix aquest edicte en la data baix indicada.  
  
Vila-real, 22 de setembre de 2017.- El secretari judicial: Joaquín Ricardo Ventura Monfort.